פתח ליבך
פתח ליבך ברחמים על בניך; קולם לדורות ישמע; בשמים ניצבים לעד דבריך; ובארץ המצא לנו נחמה; איכה היו השלושה לאחד; וציוו לנו חיים; עלו לתומם כאייל נעקד; על מזבח הבנים; שמים בכו מעל לגלעד; והארץ רעשה; מתוך נפתולי הלב שרעד; חייכו בתמונה השלושה; פתח ליבך...; ובין מייצרים בקרוב עלי מרעים; התגלו במסך האבק; שקרים שבתוך מנהרות מסתתרים; מזימות שנורו למרחק; הרוח נשבה ישנה חדשה; וקרבה לבבות רחוקים; מתוך תעצומות הנפש ביקשה; לא ליפול גם כשלא מבינים; פתח ליבך...; ובתוך הטירוף בין מרדף לנרדף; תעלה זעקה לשלום הנכסף; והעם שעייף משינאת החינם; יתאחד בחיבוק אחים; פתח ליבך...; 